hy en en en hy hy hy hy hy hy hy en en hy en hy hy hy hy hy hy hy hy hy en es id hy hy hy fr hy hy hy hy hy hy hy hy hy hy hy en hy hy hy hy en hy hy hy hy hy hy hy hy hy hy hy hy en hy hy hy en hy en hy en hy en hy hy hy en hy en hy en hy hy hy hy hy hy hy hy hy en en hy hy hy hy
Ծխելը դադարելու դրական հետևանքները օրգանիզմի վրա - BlogNews.am
event_note23:38 , 30 մայիս 2016 visibility 4686 commentմեկնաբանել
Դժվար է ծխելը դադարելը: Սակայն իմանալը, թե ինչ ազդեցություն կարող է թողնել ձեր օրգանիզմի վրա դա, կարող է օգնել ձեզ:
Հենց այն պահին, երբ դուք մի կողմ եք դնում ծխախոտը, օրգանիզմը սկսում է դրական փոփոխություններ կրել: Ընդամենը 20 րոպե անց սրտի բաբախյունը վերադառնում է նորմալ մակարդակի: 2 ժամ անց արյան ճնշումն է կարգավորվում և հենց այս ժամանակ է նիկոտինը սկսում դուրս գալ օրգանիզմից: Մի քանի տարի անց, ձեր՝ սրտային հիվանդություններ կամ քաղցկեղ ունենալու հավանականությունը կիսով չափ քիչ կլինի, քան ծխողների մոտ:
Եթե դուք դադարել եք ծխելը մինչ 30 տարեկանը, ապա կարող եք համարել, որ այժմ ապրում եք նույն կյանքով, որով ապրում են երբեք ծխախոտ չօգտագործածները: Սակայն սա չի վերաբերում այն անձանց, ովքեր չարաշահել են ծխախոտը՝ վնասելով իրենց թոքերը կամ առաջացնելով մի շարք խրոնիկ հիվանդություններ:
Ծխելը դադարելը դրական ազդեցություն է ունենում առանձին օրգանների վրա նույնպես:
Ծխախոտը պարունակում է քիմիական նյութեր, որոնք նույն ազդեցությունն են թողնում, ինչ թմրանյութերը: Հենց այս քիմիական նյութերի պատճառով է առաջանում կախվածություն: Նիկոտինի՝ արյան միջից հեռացումից հետո, որը, որպես կանոն, տեղի է ունենում ծխելը դադարելուց մի քանի օր անց, այդ նյութերի հոսքը աստիճանաբար դադարում է դեպի ուղեղ: Սկզբնական ժամանակաշրջանում ծխելու ուժեղ ցանկությունը հաղթահարելու դեպքում ձեր ուղեղը հետագայում այլևս չի կարողանա ընդունել այդ վնասակար քիմիական նյութերը:
Թոքերն արագ վերականգնվելու հրաշալի հատկություն ունեն: Մարդու շնչուղիները ներսից շրջապատող թարթիչներ ունեն, որոնք ծխելը դադարելուց հետո աստիճանաբար վերադառնում են իրենց բնականոն աշխատանքին: Դրանք հանդիսանում են թոքերը մաքրող համակարգ:
«Մարդիկ հաճախ սկսում են ավելի շատ հազալ ծխելը թողնելուց հետո, բայց դա բնական է, քանի որ թոքերն ինքնամաքրման գործընթաց են սկսում», - ասել է բժշկուհի Լաուրա Բլուն Time ամսագրում:
Ծխելը թողնելը անհամեմատ ավելի լավ միջոց է սրտային հիվանդությունները կանխելու համար, քան մի շարք դեղամիջոցների հաճախակի ընդունումը, ինչպես օրինակ՝ ասպիրին, բետա-բլոկերներ, ստատիններ: Հենց այն միջոցին, երբ դուք դադարում եք ծխելը, ձեր արյան և սրտային անոթները սկսում են վերականգնվել՝  նվազեցնելով սրտային կաթված ստանալու ռիսկը:
Նիկոտինը հետքեր է թողնում նաև ատամների վրա: Հետևաբար երբ թողնում եք ծխելը՝ ձեր ատամները հետզհետե դառնում են ավելի ամուր և սպիտակ: Անհետանում է նաև տհաճ հոտն ու ծանր շունչը: Ծխելը դադարելուց հետո անհրաժեշտ է օրական երկու անգամ լվանալ ատամները և շատ ջուր խմել, որպեսզի դրանց վրա կուտակված շերտը վերանա:
«Մարդու մաշկն արտացոլում է նրա ապրելաոճը և այն, թե ինչ է նա ուտում կամ խմում օրվա ընթացքում»:
Իրոք, ծխելը բացասական ազդեցություն ունի մաշկի վրա: Այն մեծացնում է էկզեմայի ռիսկը, արագացնում ծերացման գործընթացը: Ծխողների մաշկը մի քանի անգամ ավելի շուտ է կնճռոտում:
Չնայած նրան, որ մաշկին հասցված վնասներից շատերն անանցանելի են, ծխելը դադարելը կարգավորում է արյան հոսքը և մաշկին խոնավեցում է հաղորդում, ավելի երիտասարդ տեսք տալիս: Շատ ջուր խմելը նույնպես կարող է օգնել վերականգնել մաշկը: Ինչպես նաև, եթե անքնության պատճառով ձեր աչքերի տակ պարկիկներ են հայտնվել, ապա անգամ հեռացնելով ծուխը ձեր միջավայրից՝ հնարավոր կլինի կարգավորել քունը և ազատվել դրանցից:
Հետևաբար երբեք մի հանձնվեք և երբեք մի մոռացեք, որ միշտ էլ կարող եք ունենալ լիարժեք առողջություն և ավելի լավ տեսք: Միայն թե մի փոքր կամքի ուժ է պահանջվում:
Կայքում տեղ գտած մտքերն ու տեսակետները հեղինակի սեփականությունն են և կարող են չհամընկնել BlogNews.am-ի խմբագրության տեսակետների հետ:
Երեխաներին ստիպում էր քաղհան անել. Արմավիրի տարածաշրջանային քոլեջի անձնակազմը գործադուլ է անում (Video)
17:44 , 23 սեպտեմբեր
Երբ առաջին հրթիռներն ընկան Կիևի վրա, այնտեղ պատերազմի մասին նախապես ինֆո ունեցող ոչ ...
Aram Gevorgyan visibility 4183
Ադրբեջանի ԶՈՒ ստորաբաժանումներից մեկը փորձել է անցնել հայկական մարտական դիրքերից ...
ՀՀ պաշտպանության նախարարություն visibility 2246
«Նիկոլ՝ դավաճան». Նյու Յորքում այսպես են հայերը դիմավորել Նիկոլ Փաշինյանին (Video)
Gagik Hambaryan visibility 1495
Հայաստանի առաջ ծառացած փորձությունների հաղթահարման ուղիների վերաբերյալ իր տեսակետով ...
Armenian info visibility 690
Թուրքերն իրենց ազդեցության տակ կպահեն Նախիջևանը, իսկ ԱՄՆ-ին բաժին կհասնի ողջ Հայաստանը, ...
Artur Danielyan visibility 675
Այս խոսքերը կրկնվելու են քանի դեռ ազգակործան պատուհաս նիկոլը գտնվում է իշխանության ...
Artur Tovmasyan visibility 562
Ազատագրումը սկսվում է Եռաբլուրից. 44-օրյա պատերազմում զոհվածների ծնողների պայքարի ...
Ահա թե ինչպես է Բադասյան Ռուստամը կարիերա արել
Armenian info visibility 493
Մի ողջ սերունդ կոտորեցին, դիրքերն ու հողերը զիջեցին, բայց ասում են՝ ապագա կա․ Անահիտ ...
Ինչո՞ւ չկրակեցին գազամուղների վրա. Արմեն Աշոտյան (Video)
Որդու զոհվելու լուրից ինքնասպանության գործած տղամարդու որդին, պարզվում է, չէր զոհվել
Վարդենիսում զոհված զինծառայողի հայրը ինքնասպան է եղել
Կրակոցները չեն դադարում, 43 վիրավոր կա զորքի շրջանում․ Գեղարքունիքի մարզպետը՝ մարզում տիրող վիճակի մասին
Առեղծվածային դեպք՝ Երևանում. հնչել են կրակոցներ. տատ ու թոռ հրազենային վնասվածքներով տեղափոխվել են Երևանի տարբեր հիվանդանոցներ
BlogNews.am-ում ներկայացված են հայտնի և սկսնակ բլոգերների, ինչպես նաև սոցիալական ցանցերի ակտիվ օգտատերերի ամենասուր գրառումները հանրության հետաքրքրության շրջանակներում գտնվող բոլոր թեմաներով: Կայքում տեղ գտած նյութերը չեն խմբագրվում և չեն փոփոխվում՝ հեղինակների իրավունքները չխախտելու նկատառումներից ելնելով:
location_on Հայաստան, 0009 Երևան, Թամանյան 2, բն 12
© 2022 Blognews.am. Բոլոր իրավունքները պաշտպանված են: